CELEX: 62020TN0507
Language: fi
Date: 2020-08-06 00:00:00
Title: Asia T-507/20: Kanne 6.8.2020 – Colombani v. EUH

5.10.2020   
            
            
               FI
            
            
               Euroopan unionin virallinen lehti
            
            
               C 329/22
            
         
      Kanne 6.8.2020 – Colombani v. EUH
      (Asia T-507/20)
      (2020/C 329/41)
      Oikeudenkäyntikieli: ranska
      
         Asianosaiset
      
      
         Kantaja: Jean-Marc Colombani (Bryssel, Belgia) (edustaja: asianajaja N. de Montigny)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa EUH:n päätöksen, jolla hylättiin asiassa T-372/18 annetun tuomion täytäntöönpanoa koskeva kantajan vaatimus, sellaisena kuin se on kirjattuna X:n 23.3.2020 päivättyyn ilmoitukseen, ja tarvittaessa EUH:n päätöksen, jolla hylättiin kantajan valitus R/195/20, jossa toistettiin hänen asiassa T-372/18 annetun tuomion täytäntöönpanoa koskeva vaatimuksensa, sellaisena kuin se on kirjattuna Y:n 30.7.2020 päivättyyn ilmoitukseen;
               
            
                  —
               
               
                  kumoaa EUH:n päätöksen, jolla hylättiin EU:n Korean-edustuston päällikön virkaa koskenut kantajan hakemus ja joka on annettu kantajalle tiedoksi 29.10.2019 henkilöstöosaston johtajan allekirjoittamalla ilmoituksella siltä osin, kuin EUH on kieltäytynyt perustelemasta tätä päätöstä, sekä toisaalta päätöksen, jolla hylättiin kantajan pyyntö saada tutustua asiakirjoihin ja joka on annettu tiedoksi 24.1.2020 allekirjoitetulla EUH:n neuvoa-antavan nimityskomitean sihteeristön sähköpostiviestillä;
               
            
                  —
               
               
                  kumoaa yhtäältä EUH:n nimittävän viranomaisen 27.11.2019 tekemät päätökset, joilla hylättiin EU:n Uzbekistanin-edustuston päällikön virkaa koskenut kantajan hakemus ja EU:n Pohjois-Makedonian-edustuston päällikön virkaa koskenut kantajan hakemus, ja toisaalta 21.2.2020 tekemän päätöksen, jolla hylättiin kantajan pyyntö saada tutustua asiakirjoihin;
               
            
                  —
               
               
                  velvoittaa vastaajan maksamaan kantajalle korvauksena aineellisesta vahingosta 3 500 euroa ja aineettomasta vahingosta symbolisen yhden euron ja
               
            
                  —
               
               
                  velvoittaa vastaajaan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen, joista kolme ensimmäistä koskee sitä, että asiassa T-372/18, Colombani v. EUH annettua tuomiota ei ole pantu täytäntöön, ja kolme viimeistä koskee päätöksiä, joilla kantajan hakemukset ja hänen pyyntönsä saada tutustua asiakirjoihin on hylätty.
      
                  1.
               
               
                  Ensimmäisen kanneperusteen mukaan SEUT 266 artiklaa on rikottu ja syyllistytty virkavirheeseen.
               
            
                  2.
               
               
                  Toisen kanneperusteen mukaan yhdenvertaisen kohtelun ja syrjintäkiellon periaatteita on loukattu.
               
            
                  3.
               
               
                  Kolmannen kanneperusteen mukaan puolueettomuuden, tasapuolisuuden, riippumattomuuden ja oikeudenmukaisuuden periaatteita ei ole noudatettu.
               
            
                  4.
               
               
                  Neljännen kanneperusteen mukaan perusteluvelvollisuutta ei ole noudatettu.
               
            
                  5.
               
               
                  Viidennen kanneperusteen mukaan on tehty oikeudellinen virhe, kun henkilötietojen käsitettä sekä asetusta N:o 2018/1725 ja asetusta N:o 1049/2001 on tulkittu ja kun Euroopan unionin virkamiehiin sovellettavien henkilöstösääntöjen liitteessä III olevaa 6 artiklaa, joka on yhteensopiva mainittujen asetusten säännösten kanssa, ei ole tulkittu.
               
            
                  6.
               
               
                  Kuudennen kanneperusteen mukaan Euroopan unionin perusoikeuskirjan 52 artiklaa on rikottu, koska sillä, että oikeutta tutustua tietoihin on rajoitettu, loukataan hyvän hallinnon periaatetta, oikeutta oikeudenmukaiseen oikeudenkäyntiin koskevaa periaatetta, asianosaisten prosessuaalisen yhdenvertaisuuden periaatetta ja oikeutta tehokkaisiin oikeussuojakeinoihin koskevaa periaatetta sekä estetään riidanalaisten toimien tuomioistuinvalvonta.